Ekki síst gildir þetta um stærstu skipin , sem eru af svonefndri Nimitz-gerð . Bandaríkjamenn hafa þess vegna sett af stað byggingu alveg nýrrar kynslóðar stórra flugmóðurskipa sem kallast CVN - 21 , en í heitinu felst tilvísun til þess að skipin séu hugsuð fyrir 21. öldina . Nýju skipin verða afkastameiri og þurfa færri í áhöfn en geta engu að síður sent fleiri flugvélar á loft . Til viðbótar nýrri tækni og nýrri hönnun er svo gert ráð fyrir að unnt verði að bæta við skipin tækninýjungum sem vænta má að komist í gagnið á næstu áratugum . Tækninýjungar valda því að ekki þarf jafn marga í áhöfn og skipin þurfa líka minna viðhald . Og það verður full þörf fyrir aukna raforkuframleiðslu þar eð í þessum skipum verða margvísleg ný rafmagnstæki . Nú eru ýmis orkufrek tæki ýmist knúin gufu - eða vökvaafli . Þetta gildir t.d. um flugskotin sjálf sem hafa verið gufuknúin , en verða rafknúin í nýju skipunum . Það aukapláss sem með þessu skapast gerir kleift að sinna öllu sem gera þarf varðandi hverja flugvél milli ferða á einum og sama stað . Nú þarf áhöfnin að flytja flugvélar milli þjónustusvæða , en á nýju skipunum verður unnt að vinna viðhaldseftirlit , fylla á eldsneyti og koma fyrir vopnum og skotfærum á flugvélarstæðinu – líkt og við sjáum gerast í Formúlu I. Ásamt einfaldari meðhöndlun vopna og nýrri tækni við flugtak og lendingu , þýðir þetta að frá flugmóðurskipum af Gerald R. Ford-gerð verður unnt að fara um þriðjungi fleiri flugferðir á sólarhring en frá þeim skipum sem nú eru í notkun . Til nota um borð í flugmóðurskipum þarf hins vegar að þróa sérstaka útgáfu ómannaðra véla . USS Gerald R. Ford og önnur skip sömu gerðar eiga nefnilega að vera í notkun í hálfa öld hið minnsta . Þegar gert er ráð fyrir svo löngum endingartíma , þarf líka að reikna með að skipin geti varist ýmsum ógnum sem enn eru ekki komnar fram . Til að létta skipin hefur flugskýlum neðan þilja verið fækkað úr þremur í tvö og ein af þremur flugvélalyftum í Nimitz-gerðinni verður ekki í nýju skipunum . Þessi einföldun ásamt því að nota einungis rafknúin tæki , gerir það líka að verkum að áhöfnin verður miklu fámennari . Hjá Bandaríska flotanum telja menn að unnt verði að fækka um þúsund manns . Með nýrri tækni geta flumóðurskip 21. aldarinnar skotið flugvélum hraðar og auðveldar á loft . Jafnframt hafa þessi stærstu herskip öðlast enn meira afl .